Tukuma novada izglītības un kultūras iestāžu skolēnu teātra uzvedumu festivāls
“Dedzi gaiši, uguntiņa!”

[bookmark: _GoBack]	2023. gada 28. aprīlī Kandavas Kultūras namā notika Tukuma novada izglītības un kultūras iestāžu skolēnu teātra uzvedumu festivāls “Dedzi gaiši, uguntiņa!”.
Ilgus gadus tāds pasākums nav ticis organizēts, un Kandavā tas notika pirmo reizi. Festivālā piedalījās 1 kultūras nama kolektīvs un 9 izglītības iestāžu kolektīvi.

	Festivāla dalībnieku priekšnesumi tematiski tika brīvi izvēlēti un apgūti, piemēram, latviešu tautas pasakas, eksistenciāli personības aspekti, attiecības, pasāku tēli, un līdz pat sabiedrību globāli satraucoši jautājumi. Priekšnesumu ilgums un saturs katram kolektīvam bija dažāds.
Tomēr visi uzvedumi ļāva sajust vēstījumu un sniedz emocionālu pārdzīvojumu.
Kā pārsteigums dalībniekiem festivālā piedalīties ar savu profesionālo redzējumu un padomiem tika uzaicināta ilggadējā bērnu teātra kolektīvu vadītāja Rudīte Poča un aktieris, režisors, šovu un pasākumu vadītājs, bērnu teātra kolektīva vadītājs Mārtiņš Počs. Neapšaubāmi festivāla dalībnieki un pedagogi bija ļoti patīkami pārteikti. Par to liecināja nepārtrauktie uzaicinājumi tasīt foto-selfijus.
	Goda viesu galvenais secinājums: ļoti patīkami pārsteigti, par to, ka skolu teātri darbojas, un ļoti labi darbojas. Priekšnesumi patīkami pārsteidza ar dramaturģiskā materiāla izvēli, lielo ieguldīto režisora darbu, jauno talantu-aktieru spēli. Gandrīz visus priekšnesumus papildināja audiovizuālais un digitālais noformējums (scenogrāfija, kostīmi, mūzika, projekcijas utt.
Katrs priekšnesums kā viens mirklis kurā pamatā ieguldīts neatlaidīgs, liels darbs un laiks. Tāpēc, milzīgs paldies teātra kolektīvu vadītājiem!
Noslēgumā, pēc dalībnieku apbalvošanas, goda viesi kolektīvu vadītajiem sniedza individuālus ieteikumus darba pilnveidei un attīstībai.
Paldies par sirsnīgo uzņemšanu un atbalstu Kandavas Kultūras nama direktorei Kristīnei Brokai un viņas atbalsta komandai!
Paldies izglītības un kultūras iestāžu vadītājiem, skolotājiem, vecākiem par atbalstu un par ļoti talantīgo jauno paaudzi!

Rudītes Počas vārdiem: “Vienmēr turēt asti gaisā!”

Uz tikšanos teātrī!
Foto galerija no pasākuma https://failiem.lv/u/gbtkmcgmr
Tukuma novada Izglītības pārvaldes
izglītības darba vecākā speciāliste Angelika Dembovska
